Consol Aguilar advoca per la formació dels futurs mestres en diversitat sexual per a promoure la igualtat i transformar estereotips



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/12/1q/seminari-lij/&url=/com/noticies/2015/12/1q/seminari-lij/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/12/1q/seminari-lij/&url=/com/noticies/2015/12/1q/seminari-lij/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/12/1q/seminari-lij/&url=/com/noticies/2015/12/1q/seminari-lij/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/12/1q/seminari-lij/&url=/com/noticies/2015/12/1q/seminari-lij/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Consol Aguilar advoca per la formació dels futurs mestres en diversitat sexual per a promoure la igualtat i transformar estereotips

15/01/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ seminari-lij Consol_Aguilar_15DLL10](/com/noticies/2015/12/1q/seminari-lij/Consol_Aguilar_15DLL10.jpg)](#)

  Consol Aguilar, catedràtica del Departament d'Educació. | FOTO: Damián Llorens

El grup d´investigació Didàctica de la Llengua i la Literatura i Pedagogia Crítica de la Universitat Jaume I, dirigit per la catedràtica del Departament d'Educació, Consol Aguilar, ha celebrat un seminari sobre diversitat sexual i literatura infantil i juvenil (LIJ), en el marc d’un projecte d’innovació educativa sobre educació crítica i gènere, al qual han assistit més d’un centenar d’estudiants i estudiantes.

En el seminari, Consol Aguilar ha explicat el projecte «LIJ, diversitat sexual i pedagogia crítica» desenvolupat a l’UJI amb 74 estudiants i estudiantes de mestre. El projecte té com a objectiu fomentar i desenvolupar actituds per a promoure la igualtat i la detecció i transformació d’estereotips sexistes, homòfobs i transfòbics des del respecte a la diversitat sexual, familiar i d'identitat de gènere i la inclusió de la diversitat sexual (LGTBI) des de la LIJ en la formació inicial de mestres, visibilitzant així un aspecte important de la formació en ciutadania i drets humans.

«Si no ens eduquem no podem educar a ningú, si no ens sensibilitzem no serem capaços de veure aquests estereotips i no podrem actuar. Necessitem eixa formació inicial per a mestres per a poder detectar tota aquesta fúria homofòbica i transfòbica i poder contrarestar i transformar eixes situacions violentes i de desigualtat en altres situacions de normalització i igualtat» ha afirmat Aguilar. En aquesta línia, la professora ha assenyalat que «hem de ser agents del canvi social tant el professorat com l’estudiantat».

Aguilar ha explicat que, segons un estudi del seu grup d’investigació, s’ha demostrat que pràcticament no es treballa la diversitat sexual en la formació inicial del professorat. «Perquè existisca una democràcia s’han de crear estructures i processos democràtics dins de la universitat i de les escoles però a més, s’ha de dissenyar un currículum a les assignatures que aporte experiències democràtiques a l’estudiantat perquè prenga protagonisme des de la seua veu. Com a professorat i estudiantat generem discursos que expliquen i configuren la realitat i que acaben marcant i normalitzant allò que s’accepta o no» ha apuntat.

En aquesta línia, ha assenyalat que el llenguatge marca la realitat i que el discurs hegemònic afirma que la societat és heterosexual i binària mentre que la resta d’opcions se silencien, s’invisibilitzen o s’obstaculitzen. «Hem d’afavorir eixa diversitat sexual també donant obres de literatura infantil i juvenil de qualitat que mostren eixes altres alternatives i realitats que no es contemplen. Hi ha llibres de literatura que ens poden ajudar a educar» ha assenyalat.

Així, ha apuntat que a l’UJI s’ha desenvolupat la visibilització de la diversitat en el pla d’estudis dels mestres, que hi haja accions especifiques en la seua formació inicial i que s’afavorisca un accés de materials. «En el projecte ens basem en l’aprenentatge dialògic. Per a això, ens constituïm el primer dia a classe com a assemblea per a visibilitzar i generar realment el diàleg, relacionem la cultura popular amb la cultura acadèmica i generem una relació professorat-estudiantat. Cada dia llegim un llibre i s’ofereix molta informació dels autors, es fan debats, tertúlies literàries i seminaris» ha afegit. Segons Aguilar, en el projecte s'ha afavorit la reflexió i el coneixement contrastat, s’ha analitzat el sexisme en la LIJ i la censura, s’ha qüestionat com sexualitza el sistema escolar i s’ha posat de relleu la necessitat de visibilitzar els estereotips a través del treball amb diversos materials com ara articles acadèmics, llibres, contes, música o recursos d’Internet, entre d'altres.

«Ens hem educat en una societat plagada d’estereotips i tòpics que costa molt desmuntar i moltes vegades no som conscients de què som racistes o homòfobs. Hem de visibilitzar com ens han educat per a poder transformar eixe problema que tots i totes tenim i poder educar millor des de la igualtat a les persones que tindrem a l’aula. Si realment pensem que la diversitat és enriquidora hem de mostrar-la i treballar-la des de l’absoluta normalitat» ha afirmat.

En el seminari també ha participat Oriol Ríos, de la Universitat de Barcelona, que ha abordat les noves masculinitats i la transformació educativa, i Miquel Oltra, de la Universitat de València, que ha tractat la LIJ i les noves estructures familiars.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00